b'\n_START_ARTICLE_\nAle\xc5\xa1 Holc\n_START_SECTION_\n\xc5\xbdivljenje in delo\n_START_PARAGRAPH_\nAle\xc5\xa1 Holc, slovenski alpinist, gorski re\xc5\xa1evalec ter alpinisti\xc4\x8dni in\xc5\xa1truktor. Z alpinizmom se je zacel ukvarjati leta 1993, leta 1996 je postal \xc4\x8dlan AO Kamnik, leta 2000 pa alpinisti\xc4\x8dni in\xc5\xa1truktor. Opravil je ve\xc4\x8d kot 550 alpinisti\xc4\x8dnih vzponov v skali, ledu in alpinisti\xc4\x8dnih spustov s smu\xc4\x8dmi. Leta 2012 je bil nominiran za zlati cepin za prvenstveni vzpon, ki ga je opravil skupaj z Petrom Juvanom in Igorjem Kremserjem; Xuelian Nort East (6249 m): smer Raz zaupanja (2400 m + 400 m vr\xc5\xa1nega grebena, ED2, AI5, M5+,+ 400 m vr\xc5\xa1nega grebena, D; 36, 5 h efektivnega plezanja). Sestop: JV stena, smer Sera\xc4\x8dina (2000 m, AI3, 60-80\xc2\xb0). 28. junija 2014 sta se skupaj s Petrom Me\xc5\xbenarjem pridru\xc5\xbeila 9 \xc4\x8dlanski mednarodni alpinisti\xc4\x8dni odpravi(ZDA, Ukrajina, \xc5\xa0kotska, Nem\xc4\x8dija, Slovenija) na Kitajsko v dolino Shaksgam, na alpinisti\xc4\x8dno slabo raziskano podro\xc4\x8dje Durbin Kangri. Cilj odprave so bili vzponi na Durbin Kangri I (6824 m), Durbin Kangri II (6898 m), Barnag Kangri (6821 m), Kaimuk Kangri (6952 m). 15. julija bi se morala Ale\xc5\xa1 Holc in Peter Me\xc5\xbenar vrniti v bazni tabor, vendar ju tja ni bilo. Organizirano je bilo ve\xc4\x8ddnevno re\xc5\xa1evanje s helikopterji, vendar \xc5\xbeal brez uspeha. Ale\xc5\xa1 Holc in Peter Me\xc5\xbenar sta za vedno ostala v objemu himalajskih vrhov.'